FC Blokhus vandt søndag eftermiddag 3-1 på udebane over Svendborg.

Med sejren hænger FC Blokhus på i toppen af 2. division vest i fodbold. Hjemmeholdet Svendborg kom foran 1-0 midt i 1. halvleg, men FC Blokhus lavede herefter tre på stribe til sejr på 3-1. Nikolaj Thomsen, Quincy Antipas og Peter Gravesen scorede for Blokhus. I bunden af division spidser det til for FC Hjørring, som hjemme kun fik 2-2 i bundkampen mod Næsby. Med det ene point er FC Hjørring nu sidst i 2. division vest.